બાબા રામદેવે પણ જણાવ્યું હતું કે યોગી સરકારે આ પાર્ક પ્રત્યે સંપૂર્ણ ઉદાસીનતા દાખવી છે અને તેને રદ કર્યો છે. જોકે ઉત્તર પ્રદેશ સરકારે ગ્રેટર નોઈડામાં બનનારા પતંજલિ ફૂડ એન્ડ હર્બલ પાર્કને રદ કરવાની વાતને નકારી કાઢી છે.ઔદ્યોગિક વિકાસ કમિશનર અનુપચંદ્ર પાંડેયના જણાવ્યા પ્રમાણે યમુના એક્સપ્રેસ વેમાં પતંજલિ આયુર્વેદમાં ફાળવવામાં આવેલ જમીન રદ કરવામાં આવી નથી. જમીન રદ થવાના સમાચારને કારણે ઉત્તર પ્રદેશની રાજકીય લોબીઓમાં હડકંપ મચી ગયો હતો અને મુખ્યપ્રધાન યોગી આદિત્યનાથે બાલકૃષ્ણ સાથે વાતચીત કરીને જણાવ્યું હતું કે જે કોઈ ટેકનિકલ સમસ્યા છે તે હલ કરવામાં આવશે.